****

**REPUBLIKA HRVATSKA**

 **ZADARSKA ŽUPANIJA**



**GRAD BIOGRAD NA MORU**

**Gradonačelnik**

KLASA: 112-01/22-01/01

URBROJ: 2198-16-01-22-2

Biograd na Moru, 11. svibnja 2022. godine

Na temelju članaka 19. stavka 2. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08., 61/11., 4/18. i 112/19.; dalje u tekstu: ZSN) i naloženim mjerama iz Zapisnika o provedenom neposrednom inspekcijskom nadzoru Ministarstva pravosuđa i uprave, Uprave za pravosudnu i upravnu inspekciju, Sektora upravne inspekcije, Službe za inspekciju lokalne i područne (regionalne) samouprave, Gradonačelnik Grada Biograda na Moru, raspisuje

**JAVNI NATJEČAJ**

**za imenovanje pročelnika/ice Jedinstvenog upravnog odjela Grada Biograda na Moru – 1 izvršitelj/ica, na neodređeno vrijeme, uz obvezni probni rad od tri (3) mjeseca.**

Kandidati moraju ispunjavati sljedeće opće uvjeti propisane člankom 12. ZSN-a:

* punoljetnost,
* hrvatsko državljanstvo,
* zdravstvena sposobnost za obavljanje poslova radnog mjesta na koje se osoba imenuje.

Pored općih uvjeta kandidati moraju ispunjavati i sljedeće posebne uvjete:

* magistar struke ili stručni specijalist prirodne, tehničke, društvene, humanističke, biomedicinske ili biotehničke struke,
* najmanje jedna (1) godina radnog iskustva na odgovarajućim poslovima,
* organizacijske sposobnosti i komunikacijske vještine potrebne za uspješno upravljanje tijelom,
* položen državni ispit,
* poznavanje jednog stranog jezika,
* poznavanje rada na računalu.

Osobe koje su po ranijim propisima stekle visoku stručnu spremu mogu biti raspoređene na radna mjesta za koja je kao uvjet utvrđen stupanj obrazovanja magistar struke ili stručni specijalist (članak 35. stavak 1. Uredbe o klasifikaciji radnih mjesta u lokalnoj i područnoj (regionalnoj) samoupravi („Narodne novine“, br. 74/10. i 125/14.; dalje u tekstu: Uredba).

Sukladno članku 24. stavcima 2. i 3. Uredbe, na radno mjesto pročelnika može biti imenovana te se na javni natječaj se može prijaviti i sveučilišni prvostupnik odnosno stručni prvostupnik prirodne, tehničke, društvene, humanističke, biomedicinske ili biotehničke struke, odnosno osoba koja je po ranijim propisima stekla višu stručnu spremu tražene struke (članak 35. stavak 2. Uredbe), koji ima najmanje pet (5) godina radnog iskustva na odgovarajućim poslovima i ispunjava ostale uvjete za imenovanje. Takva osoba može biti imenovana za pročelnika ukoliko se na javni natječaj ne javi osoba koja ispunjava propisani uvjet stupnja obrazovanja.

Radno iskustvo na odgovarajućim poslovima je radno iskustvo na poslovima odgovarajuće stručne spreme i struke ostvareno u službi u upravnim tijelima lokalnih jedinica, u državnoj ili javnoj službi, u radnom odnosu kod privatnog poslodavca te vrijeme samostalnog obavljanja profesionalne djelatnosti u skladu s posebnim propisma, kao i radno iskustvo ostvareno obavljanjem poslova u međunarodnim organizacijama (članak 13. ZSN-a).

Osoba koja ima potrebno radno iskustvo na odgovarajućim poslovima, a nema položen državni ispit, može se primiti u službu i rasporediti na radno mjesto, pod uvjetom da ispit položi u roku od godine dana od prijma u službu (članak14. ZSN-a).

U službu ne može biti primljena osoba za čiji prijam postoje zapreke iz članka 15. i 16. ZSN-a.

Na natječaj se mogu prijaviti osobe oba spola sukladno članku 13. stavku 3. Zakona o ravnopravnosti spolova („Narodne novine“, br. 82/08., 125/11., 20/12., 138/12. i 69/17.), a izrazi koji se koriste u ovom natječaju za osobe u muškom rodu, uporabljeni su neutralno i odnose se na osobe oba spola.

U prijavi na javni natječaj potrebno je navesti osobne podatke podnositelja prijave (ime i prezime, adresa prebivališta, broj mobitela/telefona, po mogućnosti adresa elektroničke pošte) i naziv radnog mjesta na koje se prijavljuje.

Prijavu je potrebno vlastoručno potpisati, te je istoj potrebno priložiti sljedeće:

* životopis (vlastoručno potpisan),
* dokaz o hrvatskom državljanstvu (preslika važeće osobne iskaznice, vojne iskaznice ili putovnice, a ukoliko podnositelj prijave ne posjeduje niti jednu od navedenih isprava tada se kao dokaz može priložiti preslika domovnice), odnosno za osobe koje su strani državljani ili osobe bez državljanstva dokaz o ispunjavanju uvjeta propisanih posebnim zakonom i prethodno odobrenje središnjeg tijela državne uprave nadležnog za službeničke odnose,
* dokaz o traženoj stručnoj spremi (preslika diplome, uvjerenja ili potvrde),
* dokaz da se protiv kandidata ne vodi kazneni postupak, te da nije pravomoćno osuđen za kaznena djela iz članka 15. ZSN-a (uvjerenje nadležnog suda u presliku, ne starije od 1 mjeseca od dana objave ovog javnog natječaja),
* dokaz o radnom iskustvu: elektronički zapis ili potvrda Hrvatskog zavoda za mirovinsko osiguranje iz kojeg je razvidan staž i stručna sprema (u izvorniku, ne starije od 1 mjeseca od dana objave ovog javnog natječaja), te potvrda prijašnjeg poslodavca odnosno druga isprava (preslika ugovora o radu, rješenja i slično) iz kojih je vidljivo u kojoj struci, na kojim poslovima i u kojem trajanju je ostvareno radno iskustvo na odgovarajućim poslovima stručne spreme i struke,
* dokaz o položenom državnom ispitu (preslika uvjerenja ili svjedodžbe o položenom ispitu - odnosi se na podnositelja prijave koji ima položen državni ispit),
* dokaz o poznavanju rada na računalu (uvjerenje, certifikat, preslik svjedodžbe, potvrda ili vlastoručno pisana izjava kandidata)
* dokaz o poznavanju jednog stranog jezika (uvjerenje, preslik svjedodžbe, potvrda)
* vlastoručno potpisana izjave kandidata da za prijam u službu ne postoje zapreke iz članaka 15. i 16. ZSN-a (u izvorniku).

Preslici traženih dokumenata ne moraju biti ovjereni, a izabrani kandidat dužan je prije donošenja rješenja o imenovanju dostaviti na uvid izvornike dokumenata.

Uvjerenje o zdravstvenoj sposobnosti dostavit će izabrani kandidat prije donošenja rješenja o imenovanju.

Kandidati koji prema posebnim propisima ostvaruju pravo prednosti pri zapošljavanju i imaju prednost u odnosu na ostale osobe samo pod jednakim uvjetima, moraju se u prijavi na javni natječaj pozvati na to pravo. Kandidat koji se u prijavi pozove na to pravo obvezan je priložiti odgovarajuće isprave kao dokaz o statusu te druge dokaze sukladno posebnom zakonu kojim je uređeno to pravo.

Kandidat koji se pozvao na pravo prednosti na temelju Zakona o hrvatskim braniteljima iz Domovinskog rata i članovima njihovih obitelji („Narodne novine“, 121/17., 98/19. i 84/21.) dužan je uz prijavu dostaviti sve dokaze iz članka 103. navedenog zakona. Dokazi potrebni za ostvarivanje prava prednosti prilikom zapošljavanja objavljeni su na službenoj mrežnoj stranici Ministarstva hrvatskih branitelja Republike Hrvatske (<https://branitelji.gov.hr/pristup-informacijama/zaposljavanje-u-drzavnoj-sluzbi/843>).

Pod jednakim uvjetima podrazumijeva da, ukoliko na kraju provedenog pisanog testiranja kandidata i provedenog intervjua s istima, kandidati koji su po rang-listi ostvarili najveći i isti broj ukupnih bodova, prednost pri zapošljavanju imaju oni kandidati koji su se u svojoj prijavi pozvali na to pravo i isto dokazali sa odgovarajućim dokazima.

Urednom prijavom smatra se ona koja sadrži sve podatke i priloge navedene u javnom natječaju.

Osoba koja ne podnese pravodobnu i urednu prijavu ili ne ispunjava formalne uvjete iz javnog natječaja, ne smatra se kandidatom prijavljenim na javni natječaj i njegova prijava neće biti razmatrana, te će mu o tome biti dostavljena pisana obavijest protiv koje nema mogućnosti podnošenja pravnog lijeka.

Za kandidate prijavljene na javni natječaj koji ispunjavaju formalne uvjete biti će provedena prethodna provjera znanja i sposobnosti putem pisanog testiranja, provjere praktičnog rada na računalu i intervjua. Ukoliko kandidat ne pristupi prethodnoj provjeri znanja i sposobnosti, smatrat će se da je povukao prijavu na javni natječaj. Intervju će se provesti samo s kandidatima koji su ostvarili najmanje 50% bodova pojedinačno iz pisanog testiranja i provjeri praktičnog rada na računalu.

Opis poslova i podaci o plaći radnog mjesta koje se popunjava, kao i podaci o prethodnoj provjeri znanja i sposobnosti kandidata, te pravni i drugi izvori za pripremanje kandidata za provjeru dostupni su na službenoj mrežnoj stranici Grada Biograda na Moru ([www.biogradnamoru.hr](http://www.biogradnamoru.hr)), kao i na oglasnoj ploči Grada Biograda na Moru.

Na oglasnoj ploči Grada Biograda na Moru i na službenoj mrežnoj stranici Grada Biograda na Moru ([www.biogradnamoru.hr](http://www.biogradnamoru.hr)) biti će objavljeno vrijeme održavanja prethodne provjere znanja i sposobnosti kandidata, najmanje 5 dana prije održavanja provjere.

Svi podaci koje dostave kandidati obrađivat će se samo u svrhu provedbe javnog natječaja. Kandidati prijavom na javni natječaj pristaju da Grad Biograd na Moru, kao voditelj obrade, prikupljene podatke na temelju ovog javnog natječaja obrađuje samo u obimu i samo u svrhu provedbe istog, od strane ovlaštenih osoba za provedbu javnog natječaja, sukladno Uredbi (EU) broja 2016/679 Europskog parlamenta i Vijeća od dana 27. travnja 2016. godine o zaštiti pojedinca u vezi s obradom osobnih podataka i o slobodnom kretanju takvih podataka, Zakonu o provedbi Opće uredbe o zaštiti podataka („Narodne novine“, broj 42/18.) od 09. svibnja 2018. godine i Pravilniku o prikupljanju, obradi, korištenju i zaštiti osobnih podataka („Službeni glasnik Grada Biograda na Moru“, broj 5/18.). Grad Biograd na Moru s osobnim podacima postupat će sukladno pozitivnim propisima uz primjenu odgovarajućih tehničkih i sigurnosnih mjera zaštite osobnih podataka od neovlaštenog pristupa, zlouporabe, otkrivanja, gubitka ili oštećenja.

Pisane prijave na javni natječaj s dokazima o ispunjavanju uvjeta podnose se u roku od osam (8) dana od dana objave javnog natječaja u „Narodnim novinama“, na adresu: Grad Biograd na Moru, Trg kralja Tomislava 5, 23210 Biograd na Moru, s naznakom: **„Prijava na javni natječaj za imenovanje pročelnika/ice Jedinstvenog upravnog odjela Grada Biograda na Moru – NE OTVARAJ“.**

O rezultatima javnog natječaja kandidati će biti obaviješteni u zakonskom roku.

Nakon raspisanog natječaja ne mora se izvršiti izbor, te se u tom slučaju donosi odluka o poništenju natječaja protiv koje nije dopušteno podnošenje pravnih lijekova. Odluka o poništenju natječaja dostavlja se svim kandidatima prijavljenim na natječaj. Odluka o poništenju natječaja donosi se i u slučaju kada se na natječaj ne prijavi niti jedan kandidat.

 **GRADONAČELNIK:**

 **Ivan Knez, dipl. ing. agr.**